Na podlagi 7. člena Pravilnika o razpisu in podeljevanju priznanj Krajevne skupnosti Zabukovje, št.: 007-0014/2012, z dne 18. 09. 2012 objavlja Krajevna skupnost Zabukovje

**RAZPIS ZA ZBIRANJE PREDLOGOV**

**ZA DOBITNIKE PRIZNANJ KRAJEVNE SKUPNOSTI ZABUKOVJE**

**ZA LETO 2024**

I.

Krajevna skupnost Zabukovje praviloma podeljuje na prireditvi ob krajevnem prazniku, 4. novembra, priznanja KS krajanom, drugim posameznikom, podjetjem, zavodom, društvom, klubom, združenjem, drugim organizacijam in skupinam, ki pomembno prispevajo k boljšemu, kvalitetnejšemu in polnejšemu življenju krajanov, razvoju in ugledu KS Zabukovje na področju gospodarstva, kulture, športa, zdravstva, vzgoje in izobraževanja, zaščite in reševanja, ekologije, znanosti in drugih področjih človekove ustvarjalnosti.

II.

Priznanji razvrščeni od najvišjega do najnižjega ranga sta naslednji:

* Plaketa KS Zabukovje,
* Priznanje KS Zabukovje.

KS Zabukovje vsako leto podeli največ dve Plaketi KS Zabukovje in največ tri Priznanja KS Zabukovje.

III.

Predlog za podelitev priznanja predlagajo krajani, podjetja, zavodi, društva, združenja, druge organizacije in skupine, organi krajevne skupnosti ali občine.

IV.

Predlog dobitnika priznanja mora vsebovati:

* ime in priimek oziroma naziv predlagatelja,
* ime in priimek oziroma naziv predlaganega dobitnika priznanja z njegovimi osebnimi podatki ter
* utemeljenim predlogom.

V.

Predloge za podelitev priznanja obravnava Svet Krajevne skupnosti Zabukovje po zaključku razpisa in dokončno odloča o dobitnikih priznanj s sklepom.

Če predlog ni bil posredovan pravočasno, se ga s sklepom zavrne.

VI.

Predlogi za dobitnike priznanj KS Zabukovje v letu 2024 se zbirajo **do 17. 10. 2024** (za pravočasno oddan predlog šteje tudi predlog poslan priporočeno do 17. 10. 2024 ) na naslov:

**KRAJEVNA SKUPNOST ZABUKOVJE**

**Zabukovje nad Sevnico 5**

**8292 ZABUKOVJE**

Številka: 094-0011/2024

Zabukovje, 17. 9. 2024

Ivan Puc

Predsednik sveta KS Zabukovje

Obrazec

Ime in priimek kandidata – posameznika - za dobitnika priznanja KS Zabukovje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rojstva kandidata

\_\_\_\_\_\_\_\_\_\_\_\_\_\_\_\_\_\_\_

Naslov stalnega prebivališča

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**d a j e m**

**I Z J A V O**

**o osebni privolitvi za zbiranje in obdelavo mojih osebnih podatkov v skladu z 8. členom Zakona o varstvu osebnih podatkov (Ur. list RS, št.** [**94/07**](http://www.uradni-list.si/1/objava.jsp?urlid=200794&stevilka=4690)**-UPB1) in na podlagi 21.a člena Zakona o lokalni samoupravi (Uradni list RS, št. 94/07-UPB2, 27/08-Odl.US,** [**76/08**](http://www.uradni-list.si/1/objava.jsp?urlid=200876&stevilka=3347)**,** [**100/08**](http://www.uradni-list.si/1/objava.jsp?urlid=2008100&stevilka=4250)**-Odl.US, 79/09, 14/10-Odl.US, 51/10, 84/10-Odl.US, 40/12-ZUJF);**

**o seznanitvi, da bodo osebni podatki obdelovani v postopku kandidiranja, odločanja o prejemnikih in podelitve priznanj KS Zabukovje, kot ga določa Pravilnik o razpisu in podeljevanju priznanj Krajevne skupnosti Zabukovje.**

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis kandidata